Parohija
Parohija je riječ grčkog porijekla. Izvorno ПАРОIKIА označava stanovanje kao tuđinac u nekom mjestu bez prava građanstva ili tuđinu uopće. U Pravoslavnoj crkvi označava kršćansku općinu, (župu kod rimokatolika), područje pod upravom jednog sveštenika, paroha, i ima barem jednu svoju crkvu (parohijska crkva). Više parohija može imati jednu crkvu, posebno u većim mjestima s manje crkava. Jedna crkva može imati više svećenika, a svaki ima svoju teritoriju koja se naziva parohija. Nazivi parohija u takvim slučajevima vode se pod rednim brojevima: prva, druga, treća...